ПРОТОКОЛ № 49
от заседание на Комисия по дисциплинарните производства
на Висшия съдебен съвет,
проведено на 01 декември  2015 г.

Днес, 01 декември 2015 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 

ПРЕДСЕДАТЕЛ: ГАЛЯ ГЕОРГИЕВА
 ЧЛЕНОВЕ: СВЕТЛА ПЕТКОВА
ВАСИЛ ПЕТРОВ
МИХАИЛ КОЖАРЕВ
ЮЛИЯ КОВАЧЕВА
МИЛКА ИТОВА
ЯСЕН ТОДОРОВ

От администрацията на ВСС: 
Васил Михов – директор на дирекция „Дисциплинарна дейност”.
Деница Захариева – началник отдел „Дисциплинарни дела на ВСС“ в дирекция „Дисциплинарна дейност“.

	Заседанието протече при следния дневен ред:

1.	Извлечение от протокол № 51 от заседание на комисия „Бюджет и финанси“ на ВСС, проведено на 18 ноември 2015 г. 

2.	Писмо от администрацията на Министерски съвет на Република България, във връзка с покана за участие с проектни предложения в Процедура BG05SFOP0001-3.001 за директно предоставяне на безвъзмездна финансова помощ по Оперативна програма „Добро управление“.

3.	Заповед № ЛС-201/12.11.2015 г. на Пламен Николов – административния ръководител-окръжен прокурор на Окръжна прокуратура гр. Добрич, с която, на основание чл.327 от ЗСВ, е обърнато внимание на Красимир Иванов Димитров – прокурор в Районна прокуратура гр. Балчик.

По дневния ред

1.	ОТНОСНО: Извлечение от протокол № 51 от заседание на комисия „Бюджет и финанси“ на ВСС, проведено на 18 ноември 2015 г. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1.	Изразява положително становище по направеното предложение от „De facto legal“ за сътрудничество с Висшия съдебен съвет с цел популяризиране дейността на съвета, включително и дейността на комисиите на Висшия съдебен съвет.
1.2. Решението на Комисия по дисциплинарните производства да бъде предоставено на Комисия „Бюджет и финанси“ на ВСС.

2.	ОТНОСНО: Писмо от администрацията на Министерски съвет на Република България, във връзка с покана за участие с проектни предложения в Процедура BG05SFOP0001-3.001 за директно предоставяне на безвъзмездна финансова помощ по Оперативна програма „Добро управление“.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1.	 Писмото, с приложено към него извлечение от протокол № 46/10.09.2015 г. на Висшия съдебен съвет, да бъде внесено за обсъждане на заседанието на Висшия съдебен съвет на 03 декември 2015 г.

3.	ОТНОСНО: Заповед № ЛС-201/12.11.2015 г. на Пламен Николов – административния ръководител-окръжен прокурор на Окръжна прокуратура гр. Добрич, с която, на основание чл.327 от ЗСВ, е обърнато внимание на Красимир Иванов Димитров – прокурор в Районна прокуратура гр. Балчик.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1.	Предлага на Висшия съдебен съвет да приеме за сведение Заповед № ЛС-201/12.11.2015 г. на Пламен Николов – административния ръководител-окръжен прокурор на Окръжна прокуратура гр. Добрич, с която, на основание чл.327 от ЗСВ, е обърнато внимание на Красимир Иванов Димитров – прокурор в Районна прокуратура гр. Балчик и същата да се приложи към кадровото досие на магистрата.
3.2.	В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
3.3.	Копие от заповедта да се изпрати на Комисия по предложенията и атестирането на съдии, прокурори и следователи на ВСС.

ПРЕДСЕДАТЕЛ НА КОМИСИЯ	/п/
ПО ДИСЦИПЛИНАРНИТЕ 
ПРОИЗВОДСТВА: 

				ГАЛЯ ГЕОРГИЕВА